༄༅། །གཞུང་རྡོ་རྗེའི་ཚིག་རྐང་
གི་རྣམ་བཤད་རྗེ་བཙུན་གྲགས་པའི་
སློབ་མ་ཞང་བྱ་རུ་བ་རྡོ་རྗེ་འོད་ཟེར་
གྱིས་མཛད་པ་བཞུགས་སོ། །
རྡོ་རྗེ་འོད་ཟེར།
223



༄༅། །བཛྲ་དྷཱ་ར་ན་མོ། མཐུ་སྟོབས་དབང་ཕྱུག་ཞབས་ལ་སྤྱི་བོས་འདུད། །
རྒྱུད་ཀུན་སྙིང་པོ་ལམ་འབྲས་རྡོ་རྗེའི་ཚིག །གསལ་པོར་ཕྱེ་ཡང་ཅུང་ཟད་སྦས་གྱུར་པ། །
བླ་མའི་གསུང་རབ་བདག་གིས་ཡིད་ལ་དྲན། །འདིར་རྣལ་འབྱོར་གྱི་དབང་ཕྱུག་བིར་་་་་་་
པས༑ སྤྲུལ་པའི་སྐུ་ཡེ་ཤེས་ཀྱི་རྡོ་རྗེ་རྣལ་འབྱོར་མ་ལ་རྗེས་སུ་གནང་བ་ཐོབ་ནས་རྒྱུད་སྡེ་
སྟོང་ཕྲག་སུམ་ཅུ་རྩ་གཉིས་ཐམས་ཅད་ཀྱི་བཅུད་ཉེ་བར་བསྡུས་པའི་གདམས་ངག་ལམ་་་་་
འབྲས་རྡོ་རྗེའི་ཚིག་རྐང་མཛད། འདི་ལ་གསུམ་སྟེ། ཀླད་དང༌། གཞུང་དང༌།
མཇུག་གོ །
ཀླད་ལ་གཉིས་ཏེ། མཆོད་པར་བརྗོད་པ་དང་། བཤད་པར་དམ་བཅའ་བའོ། །
དང་པོ་ནི། བླ་མའི་ཞབས་ཀྱི་པདྨ་ལ་བཏུད། ཅེས་སོ། །བླ་མ་ནི་རང་གི་ངོ་བོ་་་་་་་
གཅིག་ལ་ཡོན་ཏན་གྱི་ལྡོག་པ་བཞི་སྟེ། ཕྱི་སྒྲོ་འདོགས་ཡོངས་སུ་གཅོད་པར་བྱེད་པའི་བླ་
མ་སློབ་དཔོན་ཏེ་སྤྲུལ་པའི་སྐུ། ནང་རང་བྱུང་གི་ཡེ་ཤེས་སྟོན་པར་བྱེད་པའི་བླ་མ་རྡོ་རྗེ་་་་
སློབ་དཔོན་ཏེ་ལོངས་སྐུ། གསང་བ་ལྷན་ཅིག་སྐྱེས་པའི་ཡེ་ཤེས་སྟོན་པར་བྱེད་པའི་བླ་མ་
རྡོ་རྗེ་སློབ་དཔོན་ཏེ་ཆོས་སྐུ། མཐར་ཐུག་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་་་
ཁོ་ན་ཉིད་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་ཏེ་ངོ་བོ་ཉིད་སྐུའོ། །དེ་ལ་དང་པོ་ནི་་
རྩ་ལུས་ཀྱི་དཀྱིལ་འཁོར་ལ་བུམ་པའི་དབང་བསྐུར་ནས་དེའི་ལམ་དང༌། ལྟ་བ་དང་གྲུབ་་
མཐའ་དང་། འདའ་ཀ་མ་དང༌། འབྲས་བུ་སྟེ། མདོར་ན་སྐུ་རྡོ་རྗེ་སྤྲུལ་སྐུའི་གཞི་་་་་
ལམ་འབྲས་བུ་ཡོངས་སུ་རྫོགས་པར་སྟོན་པ་དེ་ལ་དེ་སྐད་ཅེས་བྱ་སྟེ་དངོས་སུ་ལམ་ལས་་་་་
མིང་དུ་བཏགས་པའོ། །གཉིས་པ་ནི། ཡི་གེ་བྷ་གའི་དཀྱིལ་འཁོར་ལ་གསང་བའི་་་་་
དབང་བསྐུར་ནས། དེའི་ལམ་དང་། ལྟ་བ་དང༌། གྲུབ་མཐའ་དང༌། འདའ་ཀ་མ་
དང་འབྲས་བུ་སྟེ། མདོར་ན་གསུང་རྡོ་རྗེ་ལོངས་སྤྱོད་རྫོགས་པའི་སྐུའི་གཞི་ལམ་འབྲས་་་
བུ་ཡོངས་སུ་རྫོགས་པར་སྟོན་པའི་ལྡོག་པ་ནས་དེ་སྐད་བྱ་སྟེ། དངོས་སུ་ལྟ་བ་ལ་མིང་དུ་་་
བཏགས༑ གསུམ་པ་ནི་ཁམས་བྱང་ཆུབ་སེམས་ཀྱི་དཀྱིལ་འཁོར་ལ་ཤེས་རབ་ཡེ་ཤེས་་་་
ཀྱི་དབང་བསྐུར་ནས། དེའི་ལམ་དང༌། ལྟ་བ་དང་། གྲུབ་མཐའ་དང་། འདའ་་་་
ཀ་མ་དང༌། འབྲས་བུ་སྟེ། མདོར་ན་ཐུགས་རྡོ་རྗེ་ཆོས་སྐུའི་གཞི་ལམ་འབྲས་བུ་ཡོངས་
225

སུ་རྫོགས་པར་སྟོན་པའི་ལྡོག་པ་ནས་དེ་སྐད་ཅེས་བྱ་སྟེ། དངོས་སུ་ལྟ་བ་ལ་མིང་དུ་་་་་
བཏགས༑ བཞི་པ་ནི་སྙིང་པོ་ཡེ་ཤེས་རླུང་གི་དཀྱིལ་འཁོར་ལ་དབང་བཞི་པ་བསྐུར་ནས།
དེའི་ལམ་དང་ལྟ་བ་དང༌། གྲུབ་མཐའ་དང༌། འདའ་ཀ་མ་དང༌། འབྲས་བུ་སྟེ།
མདོར་ན་གཉིས་སུ་མེད་པའི་རྡོ་རྗེ་ངོ་བོ་ཉིད་ཀྱི་སྐུའི་གཞི་ལམ་འབྲས་བུ་ཡོངས་སུ་རྫོགས་་་་
པར་སྟོན་པའི་ལྡོག་པ་ནས་དེ་སྐད་ཅེས་བྱ་སྟེ། དངོས་སུ་ལྟ་བ་ལ་མིང་དུ་བཏགས། དེ་
ལྟར་སྐུ་བཞིའི་ལྡོག་པ་དེ་ཀྱེའི་རྡོ་རྗེ་དང་བདག་མེད་མ་ཡབ་ཡུམ་གཉིས་ལ་ཚང་ཞིང་དེས་་་་
བིརླ་པ་ལ་སྙན་བརྒྱུད་བཞིས་གདམས་ཤིང་ས་དྲུག་གི་རྟོགས་པ་སྐྱེས་ནས་ཐེ་ཚོམ་ཐམས་་་་
ཅད་བཅད་པའི་བླ་མ་ཞེས་བྱ། དེའི་གོང་ན་གཞན་མེད་པས་དམ་པ་ཞེས་བྱའོ། །དེའི་་
ཞབས་ཀྱི་པདྨོ་ལ་རེག་ན་བདག་ལ་སྐུ་བཞིའི་དངོས་གྲུབ་སྟེར་བས་ཞབས་ཀྱི་པདྨོ་ལ་བཏུད་
ཅེས་དངོས་སུ་སྨོས་ཏེ། དོན་བླ་མ་སྐུ་བཞིའི་བདག་ཉིད་རྡོ་རྗེ་འཆང་ཡབ་ཡུམ་ལ།
བིརླ་པའི་ལུས་དང༌། ངག་དང་། ཡིད་དང་། དབྱེར་མི་ཕྱེད་པ་བཞིས་གོ་རིམ་་་་་
བཞིན་འདུད་ཅེས་བསྟན་པའོ། །གཉིས་པ་བཤད་པར་དམ་བཅའ་བ་ནི། ལམ་འབྲས་
གསུང་མདོ་བྲི་བར་བྱ་ཞེས་སྨོས། དང་པོ་ལམ་ལ་གཉིས་ཏེ། གང་ཟག་དབང་པོས་ཕྱེ་་
བ་དང༌། རང་གི་ངོ་བོ་ས་མཚམས་ཀྱིས་ཕྱེ་བའོ། །དང་པོ་ལ་གཉིས་ཏེ། ཕྱི་་་་་
འདོགས་གཅོད་པའི་གང་ཟག་གསུམ་ལ་དགོངས་ནས་ལམ་རྒྱས་འབྲིང་གསུམ་དུ་བསྟན་པ་
དང་༑ ནང་ཉམས་སུ་ལེན་པའི་གང་ཟག་གསུམ་ལ་དགོངས་ནས་ཟབ་འབྲིང་གསུམ་དུ་་་་
བསྟན་པའོ། །དང་པོ་ནི་ཕྱི་ཐོས་བསམ་གྱིས་སྒྲོ་འདོགས་གཅོད་པའི་གང་ཟག་དབང་པོ་་་
རབ་ལ་ལམ་རྒྱས་པ་བསྟན། འབྲིང་ལ་ལམ་འབྲིང་པོ། ཐ་མ་ལ་ལམ་བསྡུས་པ་་་་་་
བསྟན་ཏེ། དེ་གསུམ་ལས་རྣམ་པར་ཕྱེ་ན། རྒྱས་པ་ལ་ཆོས་བཅོ་བརྒྱད། འབྲིང་པོ་་་
ལ་ལྔ། བསྡུས་པ་ལ་གསུམ་སྟེ་འཆད་པ་འགྱུར་བ་ལས་ཤེས་སོ། །གཉིས་པ་ནི་ཉམས་
སུ་ལེན་པའི་གང་ཟག་དབང་པོ་རབ་ལ་ལམ་ཟབ་བླ་མ། འབྲིང་ལ་དམ་ཚིག །ཐ་མ་་་་
ལ་ལམ་ཐ་མ་རྟེན་འབྲེལ་ལོ། ཡང་དེ་དག་རེ་རེ་ཞིང་རང་གི་ངོ་བོའམ་ས་མཚམས་ཀྱིས་་་་
ཕྱེ་ན་རྣམ་གྲངས་བཅུ་སྟེ། འཇིག་རྟེན་དང་འཇིག་རྟེན་ལས་འདས་པའི་ལམ་གཉིས།
འཁོར་ལོ་འཆམ་པ་དང་བསྐོར་བའི་ལམ་གཉིས། དྲོད་ཀྱིས་བསྡུས་པ་དང་རྟགས་ཀྱིས་་་་་
226

བསྡུས་པའི་ལམ་གཉིས། ཡེ་ཤེས་འཇུག་ལྡོག་དང་རྣམ་རྟོག་འཇུག་ལྡོག་གི་ལམ་གཉིས།
ལྟ་བས་བསྡུས་པ་དང་གྲུབ་མཐས་བསྡུས་པའི་ལམ་གཉིས། དང་པོ་ནི་ཟ་པ་དང་་་་
བཅས་པ་ཁམས་འདུས་པ་གསུམ་གྱིས་བགྲོད་པའི་ལམ་ལ་འཇིག་རྟེན་པའི་ལམ་ཞེས་བྱ་་་་་
ལ༑ ཟག་པ་མེད་པས་ཚོམ་བུ་བཞིས་བགྲོད་པའི་ལམ་ལ་འཇིག་རྟེན་ལས་འདས་པའི་་་་་
ལམ་ཞེས་བྱའོ། །གཉིས་པ་ནི་འཇིག་རྟེན་པའི་ལམ་དུ་རྟེན་དཀྱིལ་འཁོར་བཞིའི་རྟེན་་་་་་
འབྲེལ་རེས་འགྲིག་རེས་མི་འགྲིག་སྟེ་ཤིང་རྟའི་འཁོར་ལོ་འཆམ་པའི་ཚུལ་དུ་འདུག་པ་དང༌།
འདས་པའི་ལམ་དུ་རྟེན་འཁོར་ལོ་བཞིའི་རྟེན་འབྲེལ་འགྲིག་སྟེ་ཤིང་རྟའི་འཁོར་ལོ་བསྐོར་་་་
བ་བཞིན་དུ་འདུག་པས་དེ་སྐད་ཅེས་བྱའོ། །གསུམ་པ་འཇིག་རྟེན་པའི་ལམ་དུ་དྲོད་་་་་
གསུམ་རིམ་པ་ཡིན་མིན་དུ་སྐྱེ་བས་དྲོད་ཀྱིས་བསྡུས་པའི་ལམ་ཞེས་བྱ་ལ། འདས་པའི་་་་
ལམ་དུ་རྟགས་གསུམ་མི་བསླུ་བར་འཆར་བས་རྟགས་ཀྱིས་བསྡུས་པའི་ལམ་ཞེས་བྱའོ། །
བཞི་པ་ནི། འཇིག་རྟེན་པའི་ལམ་དུ་རྣམ་པར་མི་རྟོག་པའི་ཡེ་ཤེས་སྐྱོན་མེད་སྐྱེས་ཀྱང་་་་་
སྤྲིན་བར་གྱི་ཉི་མ་བཞིན་སླར་ལྡོག་པས་ཡེ་ཤེས་འཇུག་ལྡོག་གི་ལམ་ཞེས་བྱ་ལ། འདས་་
པའི་ལམ་དུ་རྣམ་པར་རྟོག་པའི་རྦ་རླབས་སྐྱེས་ཀྱང་རྒྱ་མཚོའི་རླབས་བཞིན་སླར་ཡེ་ཤེས་སུ་་
ལྡོག་པས་རྣམ་རྟོག་འཇུག་ལྡོག་གི་ལམ་ཞེས་བྱའོ། །ལྔ་པ་ནི་འཇིག་རྟེན་པའི་ལམ་དུ་་་་་
དབང་བཞིའི་ལྟ་བ་བཞིས་བགྲོད་པས། ལྟ་བས་བསྡུས་པའི་ལམ་ཞེས་བྱ་ལ། འདས་་་
པའི་ལམ་དུ་དབང་བཞི་གྲུབ་མཐའ་བཞིས་བགྲོད་པས་གྲུབ་མཐས་བསྡུས་པའི་ལམ་ཞེསཞེས་་་་
བྱའོ༑ །འབྲས་བུ་ལ་གསུམ་སྟེ། རང་དོན་ཕུན་སུམ་ཚོགས་པའི་ཆེ་བ། གཞན་དོན་་
ཕུན་ཚོགས་ཀྱི་ཆེ་བ། གཉིས་ཀའི་དོན་ཕུན་ཚོགས་ཀྱི་ཆེ་བའོ། །དང་པོ་ནི་རྡོ་རྗེ་འཆང་
སྐུ་ལྔ་སྟེ། རྟེན་གནས་གྱུར་གྱི་སྐུ་བཞི་དང་བརྟེན་པ་གནས་གྱུར་གྱི་སྐུ་གཅིག་སྟེ།
སངས་རྒྱས་སྐུ་ལྔའི་བདག་ཉིད་ཅན་ཞེས་སོ། །གཉིས་པ་ནི་ངན་སོང་ལས་མ་བསྒྲལ་བ་་་
རྣམས་བསྒྲལ་བ་དང༌། མ་གྲོལ་བ་རྣམས་གྲོལ་བ་དང༌། དབུགས་མ་ཕྱིན་པ་རྣམས་་་་་
དབུགས་དབྱུང་བ་དང༌། ཡོངས་སུ་མྱ་ངན་ལས་མ་འདས་པ་རྣམས་ཡོངས་སུ་མྱ་ངན་་་་་་
ལས་འདས་པ་རྡོ་རྗེ་འཆང་ལ་འགོད་པ་སྟེ། གསུམ་པ་ནི་འཁོར་ཚོམ་བུ་གཅིག་དང་་་་
བཅས་པ་འཚང་རྒྱའོ། །དེ་བས་ན་ལམ་འབྲས་བུ་དང་བཅས་པའི་གདམས་ངག །
227

འབྲས་བུ་ལམ་དང་བཅས་པའི་གདམས་ངག །གཅིག་ཤེས་ན་ཀུན་གྲོལ་བའི་གདམས་་་་་
ངག ༑སྡེ་སྣོད་གསུམ་གྱི་དེ་ཉིད་ཤེས་པའི་གདམས་ངག །ཡིད་བཞིན་གྱི་ནོར་བུ་ལྟ་་་་་
བུའི་གདམས་ངག །གསེར་འགྱུར་གྱི་རྩི་ལྟ་བུའི་གདམས་ངག །རྩ་བ་རྡོ་རྗེའི་ཚིག་ལྟ་་་
བུའི་གདམས་ངག །ཏིང་ངེ་འཛིན་ངོ་ཤེས་པས་བསམ་གཏན་གྱི་གེགས་སེལ་བའི་་་་་
གདམས་ངག །བར་ཆད་ངོ་ཤེས་པས་བདུད་ཀྱི་གེགས་སེལ་བའི་གདམས་ངག །སྐྱོན་
ཡོན་ཏན་དུ་བླང་བའི་གདམས་ངག །བར་ཆད་དངོས་གྲུབ་ཏུ་ཁྱེར་བའི་གདམ་ངག་་་་་
ཅེས་རྣམ་གྲངས་བཅུ་གཅིག་གསུངས་སོ། །དང་པོ་ནི་ལམ་གྱི་གནས་སྐབས་སུ་འབྲས་བུ་
ཉིད་ལམ་དུ་བྱེད་དེ། ལུས་ལ་བུམ་པའི་དབང་བསྐུར་རྩ་ལུས་ཀྱི་དཀྱིལ་འཁོར་ཉིད་སྤྲུལ་་
སྐུར་ངོས་ཕྲད་ནས། ལམ་བསྐྱེད་པའི་རིམ་པའི་ཚེ་ལོངས་སྐུ་ཉིད་ལམ་དུ་བྱེད།
གསང་བའི་དབང་གིས་ཡྀ་གེ་བྷ་གའི་དཀྱིལ་འཁོར་ཆོས་སྐུར་ངོ་སྤྲོད། ཾ བདག་བྱིན་གྱིས་་
བརླབས་པའི་ཚེ་ལོངས་སྐུ་ལམ་དུ་བྱེད། དབང་གསུམ་པས་ཁམས་བདུད་རྩིའི་དཀྱིལ་་་་
འཁོར་ཆོས་སྐུར་ངོས་སྤྲོད། དཀྱིལ་འཁོར་འཁོར་ལོའི་ཚེ་ཆོས་སྐུ་ཉིད་ལམ་དུ་བྱེད།
རྡོ་རྗེ་
དབང་བཞི་པས་སྙིང་པོ་ཡེ་ཤེས་རླུང་གི་དཀྱིལ་འཁོར་ངོ་བོ་ཉིད་ཀྱི་སྐུར་ངོས་སྤྲོད།
རྦ་རླབས་ཀྱི་ཚེ་ངོ་བོ་ཉིད་སྐུ་ལམ་དུ་བྱེད་པས་ན་ལམ་འབྲས་བུ་དང་བཅས་པ་ཞེས་བྱའོ། །
གཉིས་པ་ནི། འབྲས་བུ་སྐུ་བཞི་པོ་དེ་ལམ་གྱི་སྐུ་བཞིས་བསྒྲུབས་པའི་འབྲས་བུ་ཡིན་
པས་འབྲས་བུ་ལམ་དང་བཅས་པའོ། །གསུམ་པ་ནི་འདིའི་དོན་གཅིག་པུ་ཤེས་པས་རྒྱུད་་
སྡེ་སྟོང་ཕྲག་སུམ་ཅུ་རྩ་གཉིས་ཐམས་ཅད་ཀྱི་དོན་ཤེས་པས་ན། གཅིག་ཤེས་པས་ཀུན་་་་་
གྲོལ་ཞེས་བྱའོ། །བཞི་པ་ནི་འདི་ཤེས་པས་ཉན་རང་དང་བྱང་ཆུབ་སེམས་དཔའི་སྡེ་སྣོད་་
གསུམ་གྱི་དེ་ཉིད་ཤེས་པ་སྟེ། ཉན་ཐོས་སྡེ་པ་བཞི་དང༌། རང་སངས་རྒྱས་རྟེན་འབྲེལ་་
བཅུ་གཉིས་དང༌། བྱང་ཆུབ་སེམས་དཔའི་ལམ་ལྔ་ས་བཅུ་ཆོས་སུམ་ཅུ་རྩ་བདུན་ཐམས་་་
ཅད་འདི་ལ་ཚང་བའི་ཕྱིར་རོ། །ལྔ་པ་ནི་ལམ་འདི་ལ་བརྟེན་ནས་མཆོག་ཐུན་མོང་གི་་་་་
དངོས་གྲུབ་ཐམས་ཅད་ཡིད་ལ་འདོད་བཞིན་སྟེར་བས། ཡིད་བཞིན་གྱི་ནོར་བུ་ལྟ་བུའི་་་་་
གདམས་ངག་གོ །དྲུག་པ་ནི་གདམས་ངག་འདིས་རྟེན་དཀྱིལ་འཁོར་བཞི་པོ་དེ་འབྲས་བུ་
སྐུ་བཞིར་བསྒྱུར་ནུས་པས་ན་གསེར་འགྱུར་གྱི་རྩི་ལྟ་བུའོ། །བདུན་པ་ནི་རྡོ་རྗེ་ཕ་ལམ་་་་་
228

ལྟར་རྡོ་རྗེའི་ཚིག་ཏུ་གནས་པ་དེ་བླ་མའི་མན་ངག་ལས་མ་གཏོགས་པའི་ཕྱི་རོལ་ཐོས་་་་་་
བསམ་གྱིས་མི་ཕྱེད་ཅིང་རྟོགས་པར་དཀའ་བས་ན་རྡོ་རྗེའི་ཚིག་ལྟ་བུའོ། །བརྒྱད་པ་ནི་རྩ་
དང་ཡི་གེའི་གནས་སུ་རླུང་སེམས་མཁའ་འགྲོ་ཡབ་ཡུམ་བཅུ་ཚོགས་པའི་ཏིང་ངེ་འཛིན་་་་་་
གྱིས་རྒྱུད་ཐ་དད་ཤེས་པས་འཁོར་འདས་ཀྱི་ཉམས་ཅི་བྱུང་ཡང་རེ་དོགས་དང་བྲལ་བས་་་་་
བསམ་གཏན་གྱི་གེགས་སེལ་ལོ། །དགུ་པ་ནི་རྣལ་འབྱོར་པ་བསྒོམ་པའི་ཚེ་གནོད་སྦྱིན་་
དང་སྲིན་པོ་དང་མ་མོ་ལ་སོགས་པ་སྟོང་གསུམ་གང་སྟེ་བདག་ལ་མཚོན་ཆའི་ཆར་ལ་སོགས་
པ་བར་ཆད་སྣ་ཚོགས་རྩོམ་ཡང་ཀྵ་ཡིག་ལ་སོགས་པར་རླུང་སེམས་འདུས་པའི་ཆོ་འཕྲུལ་དུ་
ཤེས་ཏེ་བདུད་ཀྱི་གེགས་སེལ་ལོ། །བཅུ་པ་ནི་ན་ཚ་སྡུག་བསྔལ་ལ་སོགས་པ་གང་ཡང་་་་
རྟེན་འབྲེལ་དུ་ཤར་ཞིང་དྲོད་བྱུང་རྒྱལ་དུ་བཏང་བས་སྐྱོན་ཡོན་ཏན་དུ་བསླང་བའོ། །བཅུ་
གཅིག་པ་ནི་གནོད་སྦྱིན་དང་སྲིན་པོ་ལ་སོགས་པའི་མཐོང་སྣང་དེ་རྣམས་རྩ་ཡི་གེའི་རྟེན་་་་་་
འབྲེལ་དུ་མ་ཤེས་པ་རྣམས་ལ་བར་ཆད་དུ་འགྱུར་བ་ལས། གདམས་ངག་འདི་དང་ལྡན་་་
ན་རྩ་དང་ཡི་གེའི་རྟེན་འབྲེལ་དུ་ཤེས་པས་བར་ཆད་དངོས་གྲུབ་ཏུ་ཁྱེར་བའོ། །གསུང་་་་
ལ་པའི་ས་ཡེ་ཤེས་ཀྱི་
མདོ་ཞེས་པ་ནི་སྤྲུལ་པའི་སྐུ་ཡེ་ཤེས་ཀྱི་རྣལ་འབྱོར་མ་ལ་རྗེས་སུ་གནང་བ་ཐོབ་པ་བཞིན་
གཞུང་ཉུང་ལ། དོན་རྒྱས་པར་སྟོན་པས་ནའོ། །བྲི་བར་བྱ་ཞེས་པ་ནི་རྡོ་རྗེའི་ཚིག་རྐང་
སྡེ་སྣོད་གསུམ་གྱི་དེ་ཉིད་ཡིད་བཞིན་གྱི་ནོར་བུ་རིན་པོ་ཆེ་ལྟ་བུ་དེ་མ་འོངས་པའི་གདུལ་་་་་
བྱའི་དོན་དུ་བྲི་སྟེ་བཤད་པར་དམ་བཅས་པའོ། །
གཞུང་གི་དོན་ལ་གཉིས་ཏེ། ལམ་རྒྱས་འབྲིང་གསུམ་དང༌། ཟབ་འང་་་་་་
གསུམ་མོ། །ལམ་རྒྱས་པ་ལ་གསུམ་སྟེ། འཁོར་འདས་ཐུན་མོང་གི་ལམ་དང༌།
འཁོར་ལོ་འཆམ་པ་འཇིག་རྟེན་པའི་ལམ། འཁོར་ལོ་བསྐོར་བ་འདས་པའི་ལམ་མོ། །
དང་པོ་ལ་བདུན་ཏེ། འཁོར་འདས་ཀྱིས་བསྡུས་པའི་ཆོས་ཐམས་ཅད་སེམས་ཀྱི་་་
དཀྱིལ་འཁོར་གཅིག་ལ་སྣང་བར་བསྟན་པའི་ཕྱིར་སྣང་བ་གསུམ་དུ་བསྟན་པའི་ལམ།
སྣང་བ་གསུམ་པོ་དེ་ཡང་ཤེས་པའི་རྒྱུད་རྒྱུན་ཆགས་པ་གཅིག་ལ་འབྱུང་བར་བསྟན་པའི་་་་་་
ར་རྒྱུད་གསུམ་དུ་བསྟན་པའི་ལམ། དེ་ལྟར་རྒྱུད་གསུམ་དུ་ངེས་པའི་ཤེས་པ་དེ་གཞན་་་
གྱིས་མི་འཕྲོགས་པར་བྱ་བའི་ཕྱིར་ཚད་མ་བཞིར་བསྟན་པའི་ལམ། མི་འཕྲོགས་པར་བྱ་བའི་ཕྱིར ཚད་མ་བཞི་ལས་་་་་
229

ཉམས་སུ་མྱོང་བའི་ཚད་མ་དེ་གོང་ནས་གོང་དུ་སྤེལ་བར་བྱ་བའི་ཕྱིར་གདམས་ངག་དྲུག་ཏུ་་་
བསྟན་པའི་ལམ། གདམས་ངག་དྲུག་པོ་དེ་ཡང་སྙན་བརྒྱུད་བཞི་ལ་རག་ལས་པར་་་་
བསྟན་པའི་ཕྱིར་སྙན་བརྒྱུད་བཞི་རུ་བསྟན་པའི་ལམ། སྙན་བརྒྱུད་བཞིའི་དང་པ་་་་
གསང་སྔགས་རྟེན་འབྲེལ་གྱི་ཆོས་སུ་བསྟན་པའི་ཕྱིར་རྟེན་འབྲེལ་ལྔར་བསྟན་པའི་ལམ།
རྟེན་འབྲེལ་དེ་ཡང་ཕྱི་ནང་གི་བར་ཆད་བསྲུང་བ་ལ་རག་ལས་པས་བསྲུང་བ་མ་ཅུར་་་་་
བསྟན་པའི་ལམ་མོ། །
དང་པོ་ལ་གསུམ་སྟེ། མ་དག་པའི་སྣང་བ། ཉམས་ཀྱི་སྣང་བ།